Document ID: 31992D0176

KOMISSION PÄÄTÖS,
tehty 2 päivänä maaliskuuta 1992,
Animo-tietokoneverkkoa varten tarvittavista kartoista (92/176/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinlääkärin- ja kotieläinjalostus-tarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/628/ETY(2), ja erityisesti sen 20 artiklan 3 kohdan,
sekä katsoo, että
komissio on 19 päivänä heinäkuuta 1991 tehnyt päätöksen 91/398/ETY(3) eläinlääkintäviranomaiset yhdistävästä tietokoneverkosta (Animo) ja 21 päivänä helmikuuta 1992 päätöksen 92/175/ETY(4) Animo-tietokoneverkon yksiköiden luettelosta ja tunnistamisesta,
Animo-tietokoneverkon yhdenmukaisen toiminnan varmistamiseksi olisi määrättävä sellaisten karttojen laadinnasta, joiden avulla voidaan määrittää paikallisten yksiköiden sijainti ja niiden kattama alue sekä rajatarkastusasemien sijainti, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Kunkin jäsenvaltion on toimitettava komissiolle ennen 1 päivää toukokuuta 1992 yksi tai useampia A4- tai A3-kokoisia, mittakaavamerkinnöllä varustettuja karttoja keskusyksiköihin liittyvien paikallisten yksiköiden jakautumisesta siten, että karttojen avulla voidaan määrittää paikallisten yksiköiden maantieteellinen sijainti.
2. Komissio toimittaa jäsenvaltioille ennen 1 päivää heinäkuuta 1992 jäsenvaltioiden 1 kohdan mukaisesti toimittamien tietojen perusteella koosteen kaikista saamistaan kartoista.
2 artikla
1. Mahdollisten vaikeuksien selvittämiseksi kunkin jäsenvaltion on toimitettava komissiolle ennen 1 päivää heinäkuuta 1992 A4- tai A3-kokoinen kartta, johon on merkitty mittakaava ja jokainen paikallinen yksikkö koodinumeroineen.
2. Komissio laatii 1 kohdan mukaisesti saamistaan kartoista koosteen. Tämä kooste pidetään jäsenvaltioiden keskusviranomaisten saatavilla.
3 artikla
1. Kunkin jäsenvaltion on toimitettava komissiolle ennen 1 päivää toukokuuta 1992 yksi tai useampia A4- tai A3-kokoisia karttoja, joihin on merkitty mittakaava ja joiden avulla voidaan määrittää rajatarkastusasemien maantieteellinen sijainti.
2. Komissio toimittaa jäsenvaltioille ennen 1 päivää heinäkuuta 1992 jäsenvaltioiden 1 kohdan mukaisesti toimittamiin tietoihin perustuvan koosteen kaikista saamistaan kartoista.
4 artikla
Komissio saattaa 1 artiklan 2 kohdassa, 2 artiklan 2 kohdassa ja 3 artiklan 2 kohdassa tarkoitetut koosteet säännöllisin väliajoin ajan tasalle erityisesti jäsenvaltioiden toimittamien niiden tietojen perusteella, jotka koskevat paikallisten yksiköiden alueiden muutoksia ja yksiköiden luettelon ajanmukaistamista.
5 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä maaliskuuta 1992.

Labels: 12
15
6